stanford-oval/wikipedia huggingface dataset:
סיבובי ההופעות המכניסים ביותר של אמנים לטינים
סיבובי ההופעות הלטיניים המצליחים ביותר

| מקום | שנה | אמנ/ית | סיבוב הופעות | הופעות | הכנסה | הכנסה (2022) | הכנסה פר-הופעה | מקור |
| --- | --- | --- | --- | --- | --- | --- | --- | --- |
| 1 | 2022 | באד באני | "World's Hottest Tour" | 43 | $314,000,000 | $314,000,000 | $7,302,326 |  |
| 2 | 2022 | דדי יאנקי | "La Última Vuelta World Tour" | 83 | $198,000,000 | $198,000,000 | $2,383,133 |  |
| 3 | 2022 | באד באני | "El Último Tour del Mundo" | 35 | $117,000,000 | $117,000,000 | $3,342,857 |  |
| 4 | 2018–2019 | לואיס מיגל | "México Por Siempre Tour" | 127 | $115,000,00 | $131,629,572 | $840,336 |  |
| 5 | 2006–2007 | שאקירה | "Oral Fixation Tour" | 119 | $100,000,000 | $141,133,044 | $736,434 |  |
| 6 | 2022 | קרול ג'י | "$trip Love Tour" |  | $97,200,000 | $97,200,000 |  |  |
| 7 | 2005–2007 | לואיס מיגל | "México En La Piel Tour" | 129 | $95,000,000 | $134,076,392 | $736,434 |  |
| 8 | 2022 | קבוצת פירמה | "Enfiestados y amanecidos Tour" | 28 | $80,100,000 | $80,100,000 | $3,640,909 |  |
| 9 | 2011 | שאקירה | "The Sun Comes Out World Tour" | 94 | $77,700,000 | $98,800,000 | $1,536,000 |  |
| 10 | 2015 | ויולטה | "Violetta Live" | 50 | $76,800,000 | $94,816,678 | $987,143 |  |
| 11 | 2015 | חואן גבריאל | "Bienvenidos al Noa Noa" | 56 | $58,000,000 | $71,606,346 | $1,371,429 |  |
| 12 | 2012 | ג'ניפר לופז | "Dance Again World Tour" | 50 | $52,600,000 | $67,048,036 | $1,052,000 |  |
| 13 | 1999–2000 | ריקי מרטין | "Livin' la Vida Loca Tour" | 60 | $51,300,000 | $87,175,30 | $855,000 |  |
שיאים שנתיים

| שנה | אמנ/ית | סיבוב הופעות | הכנסה | הכנסה (2022) | מקור |
| --- | --- | --- | --- | --- | --- |
| 2000 | ריקי מרטין | "Livin' la Vida Loca Tour" | $36,300,000 | $61,685,449 |  |
| 2002 | לואיס מיגל | "Mis Romances Tour" | $16,197,899 | $26,354,176 |  |
| 2004 | לואיס מיגל | "33 Tour" | $17,500,000 | $27,113,284 |  |
| 2005 | לואיס מיגל | "México En La Piel Tour" | $16,800,000 | $25,172,806 |  |
| 2007 | מנה | "Amar es Combatir Tour" | $33,900,000 | $47,844,102 |  |
| 2009 | לואיס מיגל | "Cómplices Tour" | $18,500,000 | $25,234,838 |  |
| 2010 | שאקירה | "The Sun Comes Out World Tour" | $24,500,000 | $31,600,000 |  |
| 2011 | שאקירה | "The Sun Comes Out World Tour" | $53,200,000 | $69,207,219 |  |
| 2012 | ג'ניפר לופז | "Dance Again World Tour" | $52,600,000 | $67,048,036 |  |
| 2013 | מארק אנתוני | "Vivir Mi Vida World Tour" | $31,300,000 | $39,321,743 |  |
| 2014 | מארק אנתוני | "Cambio De Piel Tour" | $37,100,000 | $45,861,316 |  |
| 2015 | ויולטה | "Violetta Live" | $76,800,000 | $94,816,678 |  |
| 2016 | מארק אנתוני | "Marc Anthony Live" | $41,100,000 | $50,115,557 |  |
| 2017 | אנריקה איגלסיאס ופיטבול | "Enrique Iglesias and Pitbull Live" | $42,800,000 | $51,097,366 |  |
| 2018 | לואיס מיגל | "México Por Siempre Tour" | $61,500,000 | $71,671,217 |  |
| 2019 | ג'ניפר לופז | "It's My Party" | $54,700,000 | $62,609,892 |  |
| 2020 | אוונטורה | "Inmortal Tour" | $24,100,000 | $27,251,562 |  |
| 2021 | לוס בוקיס | "Una Historia Cantada" | $49,700,000 | $53,673,315 |  |
| 2022 | באד באני | "World's Hottest Tour" | $314,400,400 | $314,400,400 |  |
אמנים שיאני הכנסות

רשימה זו כוללת את האמנים שהכניסו את מרב הכסף מסיבובי ההופעות שלהם (נכון לאוגוסט 2023). רשימה זו מבוססת רק על הופעות שהנתונים עליהם פורסמו.
| מקום | אמנ/ית | מדינה | הכנסה | כרטיסים שנמכרו |
| --- | --- | --- | --- | --- |
| 1 | באד באני | פוארטו ריקו | 508.7 מיליון דולר | 3.3 מיליון |
| 2 | שאקירה | קולומביה | 327.5 מיליון דולר | 2.5 מיליון |
| 3 | לואיס מיגל | מקסיקו | 319 מיליון דולר | 4.3 מיליון |
| 4 | מארק אנתוני | פוארטו ריקו | 315 מיליון דולר | 3.8 מיליון |
| 5 | דדי יאנקי | פוארטו ריקו | 224.7 מיליון דולר | 2.4 מיליון |
| 6 | ג'ניפר לופז | ארצות הברית | 191.6 מיליון דולר | 1.4 מיליון |
| 7 | אנריקה איגלסיאס | ספרד | 176.1 מיליון דולר | 3.2 מיליון |
| 8 | קרול ג'י | קולומביה | 167.3 מיליון דולר | 1 מיליון |
| 9 | אלחנדרו פרננדז | מקסיקו | 161.7 מיליון דולר | 2.6 מיליון |
| 10 | חואן גבריאל | מקסיקו | 157.2 מיליון דולר | 2.5 מיליון |
| 11 | ריקי מרטין | פוארטו ריקו | 157.1 מיליון דולר | 2.5 מיליון |
| 12 | ריקרדו ארחונה | גואטמלה | 154.6 מיליון דולר | 2 מיליון |
| 13 | פיטבול | ארצות הברית | 151.4 מיליון דולר | 2.8 מיליון |
| 14 | קבוצת פירמה | מקסיקו | 149 מיליון דולר | 1.4 מיליון |
| 15 | ויסנטה פרננדז | מקסיקו | 138 מיליון דולר | 1.8 מיליון |
| 16 | רומאו סנטנוס | ארצות הברית | 133.4 מיליון דולר | 1.4 מיליון |
| 17 | צ'איאן | פוארטו ריקו | 118 מיליון דולר | 1.8 מיליון |
| 18 | מרקו אנטוניו סוליס | מקסיקו | 106.6 מיליון דולר | 1.5 מיליון |
| 19 | מאלומה | קולומביה | 95.9 מיליון דולר | 1.1 מיליון |
| 20 | פפה אגילאר | מקסיקו | 82.9 מיליון דולר | 1.1 מיליון |
ראו גם

סיבובי ההופעות המכניסים ביותר
סיבובי ההופעות המכניסים ביותר של נשים
תרבוש

יצחק בן צבי (מימין) ודוד בן-גוריון (משמאל) חובשים תרבושים בתקופת לימודם באיסטנבול, 1912
תרבוש (בערבית: طربوش) או פז (בטורקית: Fes, בערבית: فاس) הוא כובע טורקי. מקורו בתקופת האימפריה העות'מאנית.
התרבוש דומה בצורתו לגליל הולך וצר (חרוט קטום) וסגור בצידו העליון במשטח שצורתו מעגל. צבעו של התרבוש בדרך כלל אדום ובמרכז חלקו העליון גדילים שחורים. התרבוש נפוץ בטורקיה וכן בארצות ערב, בעיקר בצפון אפריקה, סוריה ועיראק.
התרבוש עוצב לפי דוגמה צפון אפריקאית והוכנס לשימוש בשנת 1828, בתקופת כהונתו של הסולטאן מהמוט השני (1808–1839). התרבוש הוא למעשה מגבעת מערבית ללא שוליים, שמאפשרת למוסלמי לגעת עם מצחו בארץ בעת התפילה.
התרבוש הונהג כחלק מלבוש השופטים באימפריה העות'מאנית, ובמהרה אומץ כסמל סטטוס גם בחוגי הפקידות הבכירה האחרת ובחוגים משכילים או מכובדים. בשנת 1840 החל התרבוש לשמש יחידות מסוימות של הצבא העות'מאני. בהדרגה, נפוץ התרבוש אל שכבות נוספות בממלכה הטורקית בתצורות שונות.
התרבוש האדום היה לסמל ההתעתמנות ובחבישתו הייתה הכרזה על אזרחות עות'מאנית; בארץ ישראל, לאחר פרוץ מלחמת העולם הראשונה פירושה המעשי עבור חלק מהיישוב היה הגנה מגירוש, שבו נקטו השלטונות כלפי נתינים זרים.
נשיא טורקיה בשנות העשרים של המאה העשרים ואבי האומה הטורקית, מוסטפא כמאל אטאטורק התייחס לתרבוש כסמל לפאודליזם. ביוני 1925 הוא החל במאבק נגדו, באוגוסט הוא אסר את חבישתו, וב-25 בנובמבר 1925 יצא צו רשמי שחייב את עובדי הממשלה השכירים לחבוש מגבעת מערבית. בנאום באוקטובר 1927 הסביר את פעולתו: "מן ההכרח לבטל את התרבוש, אשר ישב על ראשו של עמנו כסמל לבערות, פנאטיות ושנאת הקידמה והציוויליזציה, ולקבל במקומו את המגבעת, כיסוי־הראש שבו משתמש העולם הנאור, ולהוכיח בדרך זו שהעם הטורקי... אינו סוטה מחיי־החברה התרבותיים".
בדצמבר 1928 אסר רזא שאה פהלווי על המשכילים בפרס את חבישת התרבוש וכפה עליהם את המגבעת האירופית.
הערות שוליים

1 2  חגי ארליך, המזרח התיכון בין מלחמות העולם, האוניברסיטה הפתוחה, ספר א, יחידה 1, עמ' 82
↑  ראו למשל: דוד תדהר, בשירות המולדת [1912–1960], עמ' 23–24
↑  חגי ארליך, המזרח התיכון בין מלחמות העולם, האוניברסיטה הפתוחה, ספר א, יחידה 1, עמ' 92
| --- | --- |
בקרת זהויות :  NLI: 987007563636305171  GND: 7632549-0  LCCN: sh96008836  TDVİA: fes
ורה חולודנאיה

| --- | --- |

 לידה:  5 באוגוסט 1893 פולטבה, האימפריה הרוסית 
 פטירה:  16 בפברואר 1919 (בגיל 25) אודסה, הרפובליקה העממית של אוקראינה 
 מקום קבורה:  1st Christian Cemetery 
 שם לידה:  Вера Васильевна Левченко 
 מדינה:  האימפריה הרוסית 
 תקופת הפעילות:  1914–1919 (כ־5 שנים) 
 פרופיל ב-IMDb
 
ורה וסילייבנה חולודנאיה (ברוסית: Ве́ра Васи́льевна Холо́дная;‏ 5 באוגוסט 1893 – 16 בפברואר 1919) הייתה שחקנית ראינוע רוסי, כוכבת-על של התקופה בקולנוע הרוסי שהצטלמה במעל 50 סרטים תוך מספר שנים.
חייה

ורה לבצ'נקו נולדה בעיר פולטבה (אז בתחומי האימפריה הרוסית, היום באוקראינה) למשפחת מורה. כאשר היא הייתה בת שנתיים המשפחה עברה להתגורר במוסקבה. ורה למדה בבית הספר לבלט ליד תיאטרון בולשוי.
בשנת 1910 היא התחתנה עם משפטן ולדימיר חולודני. מנישואין אלו היו לה שתי בנות.
ורה חולודנאיה עזבה את לימודי בלט והחלה להשתתף בהופעות של תיאטרון חובבים. בשנת 1914 היא הצטלמה בתפקיד קטן בסרט "אנה קרנינה" לפי רומן של לב טולסטוי. בשנת 1915 היא הצטלמה בסרטים נוספים, זכתה לפופולריות רבה וקיבלה תואר "מלכת המסך". בתקופת 1915-1919 היא הצטלמה ביותר מ-50 סרטים שהוקרנו בכל רחבי המדינה גם במהלך מלחמת האזרחים ברוסיה.
חולודנאיה גילמה בסרטיה אישה עצובה, יפה ונבגדת.
באפריל 1918 ביחד עם הבמאי שלה ושחקנים נוספים חולודנאיה עברה ממוסקבה אודסה. היא המשיכה להצטלם בסרטים וגם השתתפה בהופעות בערי אוקראינה.
ורה חולודנאיה נפטרה ה-16 בפברואר 1919 בגיל 25 באודסה. הייתה כוונה להעביר את שרידיה למוסקבה, אך הרעיון לא מומש ובשנת 1933 במהלך הריסת בית העלמין הקבר נעלם.
בנוסף לגרסה הרשמית לפיה השחקנית נפטרה משפעת הספרדית קיימת גרסה נוספת. ידוע שמקרי פטירה ממחלה זו באודסה הסתיימו באוקטובר 1918 ולכן לא ברור איך השחקנית הייתה יכולה למות ממחלה זו. בהתאם לגרסה הלא רשמית השחקנית שהייתה הידוע בתמיכתה לממשלה סובייטי הורעלה על ידי המודיעין של הצבא הלבן שעיר הייתה תחת שליטתו באותה תקופה. השפעת ורה חולודניאה על מפקד חיל מצב הצרפתי בעיר הייתה גדולה והממשל חשש שחולודנאיה תשכנע אותו לעזוב את העיר ביחד עם חייליו.
בשנת 1924 הופסקו הקרנות של סרטי בברית המועצות ושמה לא הוזכר בתקשורת. בשנות ה-70, בעקבות הסרט של ניקיטה מיכלקוב שהוקדש לחייה חודשה התעניינות בדמותה.
אליעזר לודוויג זמנהוף

.
| --- | --- |
אליעזר לודוויג זמנהוף בשנת 1908
אליעזר לודוויג זמנהוף בשנת 1908
 לידה:  15 בדצמבר 1859 ביאליסטוק, פלך גרודנו, האימפריה הרוסית 
 פטירה:  14 באפריל 1917 (בגיל 57) ורשה, ממלכת פולין 
 שם לידה:  Лейзеръ Заменговъ 
 ענף מדעי:  בלשנות, רפואה
 מקום מגורים:  פולין
 מקום קבורה:  בית הקברות היהודי בוורשה 
 מקום לימודים:  Medical faculty of Moscow University  האוניברסיטה הקיסרית של ורשה 
 פרסים והוקרה:  Honorary President of the World Esperanto Association  מפקד במסדר איזבלה הקתולית (1909)  אביר בלגיון הכבוד (1905) 
 בן או בת זוג:  קלרה זמנהוף (9 באוגוסט 1887–ערך בלתי־ידוע) 
 צאצאים:  לידיה זמנהוף, Adam Zamenhof, Zofia Zamenhof 
 הערות:  יהודי
 תרומות עיקריות
 יוצר שפת האספרנטו
 חתימה:   
 
פסל לזכרו של זמנהוף בפרילפ, מקדוניה
אליעזר לודוויג זמנהוף (בפולנית: Ludwik Łazarz Zamenhof, ביידיש: לייזער לוי זאַמענהאָף, באספרנטו: Ludoviko Lazaro Zamenhofo "לודוביקו לזארו זמנהופו"; 15 בדצמבר 1859 – 14 באפריל 1917)
היה רופא יהודי-פולני, יוצר שפת האספרנטו, שמטרתה – קירוב לבבות בין בני אדם דוברי שפות שונות, באמצעות שפה נייטרלית. אספרנטו הפכה לשפה המתוכננת המדוברת ביותר בעולם.
זמנהוף היה רופא עיניים ובלשן חובב. השפות שדיברו בביתו היו יידיש ורוסית, אך הוא דיבר באופן שוטף גם פולנית וגרמנית. מאוחר יותר למד צרפתית, לטינית, יוונית, עברית, אנגלית ואת השפה המתוכננת וולאפיק. הוא התעניין גם בשפות איטלקית, ספרדית וליטאית.
משפחתו

לאליעזר וקלרה זמנהוף נולדו שלושה ילדים: אדם (1888 – 1940), סופיה (1889 – 1942) ולידיה. כל ילדיו למדו אספרנטו. לאחר פטירתו, הוזמן בנו, אדם, בקביעות כאורח כבוד לכינוסי האספרנטיסטים. סופיה הייתה רופאת ילדים ואדם היה רופא עיניים.
שתי בנותיו נשבו בקסם האספרנטו והפכו בבגרותן לתומכות נלהבות של השפה ולמורות ללימוד אספרנטו באירופה ובארצות הברית. הן הצטרפו לדת הבהאית. אספרנטו עמדה אז על הפרק כשפה הבין-לאומית עבור דת זו, אך בהמשך נבחרה האנגלית לשפת הבהאים העולמית, וכך עד היום.
שלושת ילדיו של זמנהוף נספו כולם בשואה. בנו נעצר בתחילת 1940, נשלח למחנה פלמירי ונרצח שם זמן קצר לאחר מכן. בנותיו נשלחו לגטו ורשה ומשם שולחו למחנה ההשמדה טרבלינקה ב-1942. רעייתו של אדם, ונדה, שרדה את השואה והמשיכה את מסורת האספרנטו עד מותה ב-1954. לאחר כן, בנה לואי-כריסטוף זלסקי-זמנהוף, שהצליח להסתתר בפולין בשואה בזהות בדויה, היגר ב-1959 לצרפת והיה אספרנטיסט פעיל. הוא הלך לעולמו בשנת 2019, בגיל 94.
אחיינו, סטיבן זמנהוף (אס') (בנו של הנריק, אחיו של אליעזר לודוויג זמנהוף), יליד 1911, היגר לארצות הברית בשנת 1939, שם היה פרופסור לגנטיקה ולביוכימיה. הוא נפטר ב-1998.
הנצחה

במרכז הכוכב המעטר את קברו שבוורשה ניתן לראות את האות E, המסמלת את פועלו הרב בשפת האספרנטו.
רחובות על שמו ועל שם יצירתו אספרנטו קיימים בערים גדולות רבות בעולם, בהן גם בישראל. בולים בנושאים אלה יצאו בעשרות מדינות (בישראל יצא הבול לזכרו בדצמבר 2006).
ד"ר זמנהוף נחשב למעין אל בדת היפנית אומוטו. אספרנטו היא חלק מעקרונותיה של דת זו, ורבבות מאמיניה למדו את השפה.
כל שנה ב-15 בדצמבר נחגג לזכרו יום זמנהוף. ב-2009, כאשר מלאו 150 שנה להולדתו של זמנהוף, הדבר הונצח בדף הבית של מנוע החיפוש גוגל, שהציג את דגל תנועת האספרנטו.
ראו גם

אספרנטו
הילליסמו / הומארניסמו – תורת ההומאניזם של זמנהוף
בלשנות
קז'ימייז' ביין
הערות שוליים

↑  כך נקרא שמו בפולנית.
↑  אליהו זאב הלוי לוין אפשטיין, זכרונותי, תל אביב: האחים לוין אפשטיין, 1932, עמ' 55
↑  Gabriela Zalewska, Zamenhof, Ludwik, The YIVO Encyclopedia of
Jews in Eastern Europe
↑  Zamenhof, Stephen. From Encyclopaedia Judaica, www.encyclopedia.com, ‏אוחזר ב-2 בפברואר 2020
| --- | --- |
בקרת זהויות :  NLI: 987007270242305171  PLWABN: 9810586393205606  BIBSYS: 90123169  BNC: 000496126  BNE: XX1483890  BnF: cb12115775v (data)  CANTIC: a10216200  CiNii: DA02111352  GND: 118643495  ISNI: 0000 0001 0915 3407  LCCN: no90015706  LNB: 000279277  MusicBrainz: ef2199e2-4780-40ce-975e-86516a4441c4  NDL: 00461727  NKC: jn20000701999  NLA: 35951981  NLK: KAC202303693  NSK: 000803857  NTA: 069823049  RERO: 02-A003994711  RSL: 000017569  SELIBR: 206388  SNAC: w67w7db2  SUDOC: 029556899  Trove: 1160236  VcBA: 495/285848  VIAF: 73885295   WorldCat (עם VIAF): 73885295 
קברו של זמנהוף בבית הקברות היהודי בוורשה
שלט רחוב זמנהוף בתל אביב
הנצחה של זמנהוף על בול דואר מזרח גרמני המוקדש לשפת אספרנטו
קאובוי ביבופ (סדרת טלוויזיה, 2021)

ערך זה עוסק בעיבוד לייב אקשן משנת 2021 לסדרת אנימה בשם זהה. אם התכוונתם לסדרת האנימה המקורית, ראו .
| --- | --- |

 מבוסס על:  סדרת האנימה "קאובוי ביבופ" וסרט האנימה "קאובוי ביבופ" מאת האג'ימה יאטאטה
 שיר הנושא:  "Tank!" בביצוע Seatbelts
 סוגה:  הרפתקאות פעולה אופרת חלל מערבון מדע בדיוני קומדיה שחורה
 יוצרים:  אנדרה נמק
 בימוי:  אלכס גרסיה לופס 
 שחקנים:  ג'ון צ'ו מוסטפא שאקיר דניאלה פינדה אלנה סאטין אלכס האסל
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  10 
 הפקה
 מפיקים בפועל:  מרטי אדלשטיין אנדרה נמק ג'ף פינקר ג'וש אפלבאום סקוט רוזנברג בקי קלמנטס כריסטופר יוסט יאסו מיאקאווה מסאיוקי אוזאקי שין סאסאקי טים קודינגטון טטסו פוג'ימורה מייקל קטלמן מתיו ויינברג
 חברת הפקה:  Tomorrow Studios Midnight Radio Sunrise Inc.
 הפצה:  נטפליקס
 אתר צילומים:  אוקלנד, ניו יורק 
 אורך פרק:  2,760 שנייה 
 שידור
 רשת שידור:  נטפליקס
 תקופת שידור מקורית:  19 בנובמבר 2021 
 קישורים חיצוניים
 אתר רשמי
 דף התוכנית ב-IMDb
 
קאובוי ביבופ (באנגלית: Cowboy Bebop) היא סדרת מדע בדיוני-מערבון-אופרת חלל אמריקאית, המהווה עיבוד לייב אקשן לסדרת האנימה וסרט האנימה באותו השם. הסדרה נוצרה על ידי אנדרה נמק (אנ'), נכתבה על ידי כריסטופר יוסט, ומככבים בה ג'ון צ'ו, מוסטפא שאקיר, דניאלה פינדה, אלנה סאטין ואלכס האסל.
הסדרה עלתה לשידור בשירות הזרמת המדיה של נטפליקס ב-19 בנובמבר 2021 ובוטלה לאחר עונה אחת.
תקציר העלילה

עלילת הסדרה מתמקדת בהרפתקאותיהם של שלושה "קאובויז" – ציידי ראשים – השונים זה מזה: ספייק שפיגל, ג'ט בלאק ופיי ולנטיין, שיוצאים בעקבותיהם של הפושעים המסוכנים ביותר במערכת השמש תמורת מחיר הולם, אך עד מהרה, השלושה מגלים שעברם רודף אותם.
צוות השחקנים והדמויות > שחקנים ראשיים

ג'ון צ'ו – ספייק שפיגל, צייד ראשים שנולד במאדים ולו היסטוריה של פעילות בכנופיות אלימות, שסגנון הלחימה המועדף עליו הוא לחימה באגרוף. עבור התפקיד, צ'ו נמנע מלהסתפר על מנת לחקות את מראהו של ספייק מסדרת האנימה.
מוסטפא שאקיר – ג'ט בלאק, שותפו לשעבר לציד ראשים של ספייק, שלו זרוע קיברנטית כתוצאה מחקירה שכשלה. קפטן ה"קאובוי ביבופ".
דניאלה פינדה – פיי ולנטיין, ציידת ראשים ונוכלת השקועה בחובות בגין עמלות הימורים מופרזות.
אלנה סאטין – ג'וליה, פאם פטאל פיקחת ויפהפייה, שלה עבר מורכב עם ספייק ווישס, להם היא משמשת כמושא אהבה.
אלכס האסל – וישס, אויבו של ספייק, גנגסטר וקאפו תאב כוח מסינדיקט הפשע "הדרקון האדום", שהיה שותפו של ספייק לפני שנפרדו דרכיהם.
צוות השחקנים והדמויות > שחקנים משניים ואורחים

תמרה טוני – אנה, בעלת של מועדון ג'אז מחתרתי במאדים המשמשת כאם פונדקאית לספייק.
מייסון אלכסנדר פארק – גרן, מוזיקאי/ת ג'אז א-בינארי/ת שעובד/ת עבור אנה ומשמש/ת כיד ימינה.
יאן אודין ולידיה פקהאם – אסימוב וקתרינה, זוג הנמלט מהחוק בתקווה להבטיח את עתידם.
אדריאן ברבו – מריה מרדוק, טרוריסטית אקולוגית שנוטה לקיצוניות במשימתה להגן על הטבע.
רודני קוק – טדי בומבר (דיבוב), טרוריסט שמשתמש בדובוני נפץ על מנת למרוד בממשלה.
אירה מון ולוסי קארי – פאנץ' וג'ודי, צמד המנחה את "Big Shot", תוכנית ציבורית העוסקת בציד ראשים.
ג'וש רנדל – פיירו לה פו, אדם ששפיותו נפגעה כתוצאה מניסויים מדעיים אינטנסיביים.
ג'וף סטולט – צ'אלמרס, בלש במשטרת מערכת השמש (ISSP) ובן זוגה לשעבר של ג'ט.
רייצ'ל האוס – מאו, בוסית פשע המוביל את סינדיקט "הנמרים הלבנים".
אן טרונג והואה שואנה – שין ולין, אחים תאומים המועסקים כשומרי ראשו של וישס.
קאלי נלה – עבדול חכים, גנב שדרכו מצטלבת עם ספייק בזמן שהוא מנסה ללכוד את איין.
שני כלבי הוולש קורגי, צ'ארלי והארי, מגלמים את דמותו של איין. בנוסף, בלסינג מוקגולואה מגלמת את דמותה של סנטיאגו, מולי מוריארטי מגלמת את דמותה של קימי בלאק, בתו של ג'ט בלאק, ג'יימס הירויוקי ליאו לוהק לדמותו של טנקה, ואידן פרקינס לוהקה לדמותה של אד.
הפקה > פיתוח

ב-6 ביוני 2017, הוכרז כי עיבוד לייב אקשן אמריקאי לסדרת האנימה "קאובוי ביבופ" נמצאת בפיתוח לטלוויזיה על ידי חברות ההפקה "Tomorrow Studios" ו-"Sunrise Inc.", שהפיקו גם את האנימה המקורית. עוד נמסר כי עלילת הסדרה תיכתב על ידי כריסטופר יוסט. ב-27 בנובמבר 2018, נמסר רשמית על ידי נטפליקס כי היא רכשה את זכויות ההפצה של הסדרה. אחד המפיקים מ-"Tomorrow Studios", אנדרה נמק, מונה למפיק הסדרה בפועל, וחשף כי הוא גילה בעבר את האנימה דרך אחיו בסביבות שנת 2011.
הסדרה בוטלה לאחר עונה אחת.
הפקה > ליהוק

ב-4 באפריל 2019, נמסר על ידי "וראייטי" כי ג'ון צ'ו, מוסטפא שאקיר, דניאלה פינדה ואלכס האסל לוהקו לצוות השחקנים הראשי של הסדרה. ב-22 באוגוסט 2019, נמסר כי אלנה סאטין לוהקה לצוות השחקנים הראשי. ב-19 בנובמבר 2020, נמסר על ידי "דדליין הוליווד" כי ג'ף סטולטס, תמרה טוני, מייסון אלכסנדר פארק, רייצ'ל האוס, אן טרונג והואה שואנדה לוהקו לצוות השחקנים המשני. באוגוסט 2021, נמסר כי ג'יימס הירויוקי ליאו לוהק לתפקיד שטרם פורסם, יחד עם בלסינג מוקגולואה ומולי מוריארטי. ב-25 בספטמבר 2021, יאן אודין ולידיה פקהאם, אדריאן ברבו, ג'וש רנדל, רודני קוק ואיירה מון ולוסי קורי לוהקו רשמית לצוות השחקנים המשני. בנוסף, אושר ליהוקו של קאלי נלה.
ב-27 באוקטובר 2021, בראיון ל-"SyFy Wire", הסביר נימק נמק שהוא ליהק בכוונה שחקנים מבוגרים יותר והגן על בחירתו בטענה שבחירת הליהוק הזו תאפשר לתסריטאים לכתוב סיפורים עשירים ומורכבים יותר לדמויות.
בנוסף, מספר מהמדובבים היפניים מהסדרה המקורית שבו לדובב את דמויותיהם אותם דיבבו בסדרת האנימה בעיבוד הלייב אקשן, לצורך הדיבוב היפני.
הפקה > צילומים

באוקטובר 2019, נמסר כי צ'ו סובל מפציעה בברך, דבר שעיכב את צילומי העונה הראשונה בכ-8 חודשים. ב-17 באפריל 2020, מדיווחים נוספים שנמסרו על עיבוד הלייב אקשן עלה כי כל פרק בסדרה יהיה באורך של כשעה, מה שיאפשר לתסריטאים לספר סיפורים בצורה מעמיקה יותר, וכי קיימת אפשרות לכתיבת התסריט עבור העונה השנייה. ב-19 במאי 2020, במהלך ריאיון עם "SyFy Wire", אדלשטיין חשף כי צילומי והפקת שלושה פרקים תמו וכי לפחות שישה פרקים צולמו לפני הדיווח על פציעתו של צ'ו. במהלך אותו ריאיון, נחשף כי שיניקירו וואטנאבי, במאי סדרת האנימה, יהיה מעורב בהפקת הסדרה כיועץ יצירתי. עם זאת, בנובמבר 2019 הצהיר וואטנאבי, "קראתי את הרעיון הראשוני וסיפקתי את דעותיי, אבל אני לא בטוח אם הן יבואו לידי ביטוי במוצר הסופי. אין לי ברירה אלא להתפלל ולקוות שזה ייצא טוב. כמו כן, עבור 'קאובוי ביבופ', אין לי שום זכות לעצור את זה. הזכויות הללו נמצאות בידי סאן רייז, אז אם יש לך תלונה, אנא שלח אותה אליהם".
ב-12 באוקטובר 2021, דווח רשמית על ידי "אנטרטיינמנט ויקלי" על כך שוואטנאבי ישמש כיועץ יצירתי עבור הסדרה. על דיווח זה ווטאנאבי הצהיר, "עבורי, זו הפתעה וכבוד גדול שהיקום של 'קאובוי ביבופ' שגשג יותר מ-20 שנה וימשיך הלאה." צילומי העונה הראשונה התחדשו ב-30 בספטמבר 2020, לאחר שממשלת ניו זילנד נתנה להפקה אור ירוק להמשיך את צילומי הסדרה לאחר תום הסגר שהטילה על המדינה בעקבות התפרצות מגפת הקורונה, ותמו רשמית ב-15 במרץ 2021.
הפקה > מוזיקה

על הלחנת הפסקול של הסדרה אמונה המלחינה יוקו קאנו, בעוד נעימת השיר "Tank!" מושמע במהלך כתוביות הפתיחה של הסדרה.
בריאיון למגזין Vulture שנערך באוגוסט 2021, צ'ו דיבר על תהליך ליהוקו ועל מעורבותה של קאנו בסדרה, וחשף כי הסכים לתפקיד רק לאחר שווידא כי קאנו מעורבת בהפקת הסדרה. בריאיון ל"פוליגון", הצהיר אנדרה נמק כי מעורבותה של קאנו בסדרה חשובה מבחינתו כמו כל אספקט אחר בה.
שיווק

הצצה ראשונה על הסדרה הופצה על ידי נטפליקס באוקטובר 2019 כשהיא מועברת מנקודת מבטו של הכלב איין, ומציגה סטים ואת צוות השחקנים הראשי. במהלך ההצצה נעשה במוזיקה מהסדרה המקורית ובמשפט המסחרי "See You Space Cowboy...". נטפליקס חידשה את מסע השיווק של התוכנית ביוני 2021, עם טיזר חדש שהציג את נעימת הפתיחה של התוכנית המקורית, "Tank!" ובמהלכו הוכרז שאת המוזיקה תלחין יוקו קאנו, לאחר שעבדה על הפסקול של הסדרה המקורית מ-1998. באוגוסט 2021, יחד עם חשיפת תאריך היציאה בנובמבר, נטפליקס פרסמה תמונות ראשונות מתוך הסדרה, כולל תמונות של ספייק, ג'ט, פיי ואיין בסביבות שונות ששוחזרו מסדרת האנימה. במהלך אירוע TUDUM שנערך על ידי נטפליקס, נחשפו כתוביות הפתיחה של הסדרה, אשר לקח השראה מכתוביות הפתיחה המקוריות ואף עיבד נחדש מספר סצנות מתוכו.
טיזר עצמאי מיוחד בשם "The Lost Session", שצולם בנפרד ולא כולל קטעים מהסדרה בפועל, הופץ על ידי נטפליקס ב-19 באוקטובר 2021 לקראת יציאת הטריילר. הטיזר הקצר, בבימויו של גרג ג'רדין, הציג את צ'ו, שאקיר ופינדה בדמויותיהם. הטיזר זכה לביקורות חיוביות וקטעים מתוכו הושוו לסדרת הטלוויזיה "קונג פו" ולסרט "האקסים של החברה שלי" במספר מכלי התקשורת.
הקדימון הרשמי הראשון הופץ על ידי נטפליקס ב-26 באוקטובר 2021, וזכה לביקורות חיוביות בדגש על הסגנון הוויזואלי שלו. מנגד, הובעה דאגה מההתייחסויות הרבות במהלך הקדימון לפרק "Balad of Fallen Angels" מסדרת האנימה המקורית, בטענה כי "ההתמקדות הגדולה בנוסטלגיה ובשחזור מה שהקהל כבר צפה בו לפני 20 שנה היא יותר מקצת מדאיגה".
שידור

במקור, הסדרה התעתדה לעלות לשידור במהלך שנת 2020, אך נדחתה עקב פציעתו של צ'ו ובעקבות התפרצות מגפת הקורונה בארצות הברית. ב-23 באוגוסט 2021, נמסר כי הסדרה תעלה לשידור ב-19 בנובמבר 2021.
עיבודים למדיות נוספות > נובליזציה וקומיקס

באוגוסט 2021, הוכרז כי נטפליקס משתפת פעולה עם הוצאת "Titan Books" על מנת להוציא לאור מספר ספרים המבוססים על הסדרה, כאשר הספר הראשון, בשם "Cowboy Bebop: A Syndicate Story: Red Planet Requiem", עתיד לצאת לאור בשלהי שנת 2021. בנוסף, בינואר 2022, עתיד לצאת לאור ספר אמנותי שיכיל אמנות קונספט ותמונות מאחורי הקלעים מתוך הסדרה.
כמו כן, נמסר כי "Titan Books" תפרסם מיני-סדרת קומיקס בת ארבע גיליונות המבוססת על הסדרה, כאשר הגיליון הראשון שלה עתיד לצאת לאור בדצמבר 2021, ואוגדן מסחרי שיאגוד בתוכו את כל ארבעת הגיליונות עתיד לצאת לאור במאי 2022. מיני-סדרת הקומיקס נכתבה על ידי דן ווטרס, והיא אוירה על ידי למאר מאתורין.
מבצר

.
המבצר הוונציאני החדש בעיר קורפו.
קראק דה שבלייה (Krak des Chevaliers) - "מבצר האבירים" בסוריה, מבצר צלבני מסוג מבצר קונצנטרי.
מִבְצָר (או מְצוּדָה) הוא מתחם מבוצר שנועד להגן על האנשים שבתוכו בפני תקיפה וכן לספק נקודת משלט אסטרטגית. ישנם סוגים רבים של מבצרים, שנבדלים זה מזה בגודל ובתכנון.
המבצר הוא מתחם קטן יחסית (שטחו המבוצר לרוב לא עולה על 10,000 מטרים רבועים (10 דונמים)) ומבוצר, שנועד לצורכי שליטה צבאית והגנה מפני אויב. המבצר תמיד יהיה מוקף בחומה, שתפקידה הוא למנוע מאנשים לא רצויים להיכנס, וכן לבלום התקפות ירי והסתערות של האויב. רוב המבצרים כוללים אמצעי הגנה נוספים מלבד חומה ועל כך יפורט בהמשך. המבצר נבדל מטירה בכך שמטרתו היא צבאית בעיקרה ואילו הטירה היא למעשה אחוזה מבוצרת (אם כי היו מבצרים וטירות שלמעשה שימשו הן כטירה והן כמרכז צבאי).
לעיתים, מבצרים הוקמו בשרשרת כחלק מרשת של מבצרים, שחלשו אחד על השני, ויכלו לסייע אחד לרעהו בשעת הצורך. ביצורים כאלה היו נפוצים בעיקר באזורי גבולות שבהם התרחשה לחימה לעיתים קרובות ופעמים רבות מבצרים אלה החליפו ידיים.
טרמינולוגיה

המונח "מבצר" בעברית מתייחס למתחם סגור ומבוצר (באנגלית: Fortress), בניגוד ל"ביצורים" (באנגלית: Fortifications) שהוא מונח כללי יותר ומתייחס לכל סוגי הביצורים וגם לאלמנטים של ביצורים (כגון חומה או צריח).
המונח העברי "מצודה" מתייחס למבנה מבוצר שלרוב מהווה חלק ממערך ביצורים כגון מגדל עוז בטירה או כחלק מחומות עיר.
מבחינת זמנים והיסטוריה: המונח "מבצר" בעברית מתייחס לרוב למבנים המבוצרים של העת העתיקה, ימי הביניים והרנסאנס. הביצור הצבאי המודרני המקביל, שלו תפקידים דומים למבצר, נקרא בעברית "מוצב" (באנגלית: Outpost).
המונח "טירה" בעברית מתייחס לארמון מבוצר, כלומר: אחת ממטרותיו העיקריות היו מגורים של בני אצולה. בהרבה מקרים טירות היו גם מבצרים ולהפך.